Fakte Vene õlle kohta:  * Venemaal on ligi 300 suuremat  õlletehast ning lisaks veel ca 800 väiksemat pruulikoda.  * Vene õlleturu liidrid on firmad Baltic Beverages Holding ehk BBH (Taani/Briti kapital, tuntuim mark Baltika), Sun Interbrew (Belgia/India kapital, tuntumad margid Klinskoje ja Tolstjak) ja Otshakovo õlletehas (Vene kapital, tuntud on samanimeline õllemark).  * Nende kolme käes on 53% Vene õlleturust (2002. aasta seisuga).  * Venemaa õllepealinn on Sankt-Peterburg, kus valmib 20% kogu Venemaa õllest.  * Välisosalusega firmad  kontrollivad ca 60% Vene õlleturust.  * Keskmiselt joob venelane aastas 47 liitrit õlut. Siberi elanik tarbib seejuures aastas ca 15 liitrit, moskvalane aga 60 liitrit.  * Prognooside kohaselt müüakse käesoleval aastal Venemaal õlut ühtekokku 66 miljardi krooni eest (USAs on õlleturu maht näiteks 780 miljardit krooni).  * Ligi kolmandik täiskasvanud venelastest joob õlut iga päev.  * Venemaa eri telekanalites näidatakse päevas keskmiselt 261 õllereklaami klippi.  * Kui 2001. aastal müüdi  Eestis 78,5 tonni Vene õlut, siis 2002. aastal müüdi siin Vene õlut 619 tonni ning ainuüksi 2003. aasta esimesel poolel 518 tonni.